Соры көртлек

Соры көртлек (кыр тавыгы, ) — кыргавыл кошлар семьялыгыннан кыр тавыклары ассемьялыгының көртлекләр ыругының бер төре.

Озынлыгы 35 см, авырлыгы 600 г чамасы. Каурыйлары соры төстә, түшендә аксыл коңгырт тап бар. Европа һәм Көнбатыш Азиядә таралган. Кырларда, вак куаклы болыннарда, далаларда, урман полосаларында яши. 14–18 күкәй сала. Сунарчылык объекты. Йортта үрчетеп була.

Төркем:Кыр тавыклары